CCR a sesizat Comisia de la Veneția după întâlnirea Siminei Tănăsescu cu judecătorul Petre Lăzăroiu

Plenul Curții Constituționale a României (CCR) a decis marți, cu majoritate de voturi, sesizarea Comisia de la Veneția cu privire la întâlnirea dintre consilierul prezidenţial Simina Tănăsescu şi judecătorul Petre Lăzăroiu. Decizia a fost luată cu majoritate de voturi, potrivit unui comunicat CCR.

Curtea reclamă în comunicatul citat ”un nou demers îndreptat împotriva Curții Constituționale, care vizează, în concret, o anumită situație de fapt ce este de natură a crea presiuni cu privire la mandatul domnului judecător Petre Lăzăroiu, dar care urmărește, înainte de toate, delegitimarea deciziilor pronunțate de Curtea Constituțională în actuala sa componență”.

Reamintim că Simina Tănăsescu a demisionat miercuri din funcția de consilier prezidențial. Lăzăroiu este încă în funcție.

Foto: Valer Dorneanu, șeful CCR (InquamPhotos / George Călin)